***ГОДИШЕН ОТЧЕТ НА ЧИТАЛИЩНОТО НАСТОЯТЕЛСТВО***

***ПРИ НЧ,,ХРИСТО БОТЕВ -*** ***1942,, С. РОГОЗИНА ЗА ДЕЙНОСТТА ПРЕЗ 2020 Г.***

**Приложение 2**

1. **ВЪВЕДЕНИЕ;** Уважаеми дами и господа, народно читалище ,,Христо Ботев – 1942,, с. Рогозина е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието, и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията, и осъществява дейността си в обществена полза. Съгласно ЗНЧ и ЗЮЛНЦ читалището е регистрирано, и е вписано в регистъра на сдруженията с нестопанска цел при Добричкия окръжен съд с Решение №2250 от 1997 год. по Фирмено дело №1638/1997 год. Последни вписани промени в Агенцията повписванията гр. Добрич са след Извънредно отчетно-събрание на 15.02.2019 год. с Удостовере-

ние изх.№20190516100019 от 16.05.2019 год.

1. **ЦЕЛИ;** Целта на Народно читалище ,,Христо Ботев – 1942,, с. Рогозина е да задоволява потребностите на населението свързани с развитие и утвърждаване на националното самозъзнание. Годината 2020 за жалост не бе толкова разнообразна поради неусъществени културни прояви във връзка с усложнената се епидемична обстановка, свързана с разпространението на COVID-19 у нас, и обявеното с Решение от 13.03.2020 год. на Народното събрание извънредно положение. Въпреки това Българските читалища са избор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции. През изминалата година основните насоки в работата ни бяха свързани с библиотечната дейност. В дейността си прилагахме екипния принцип, като се стараехме да създадем максимално добра атмосфера за работа.
2. **БИБЛИОТЕЧНА ДЕЙНОСТ;** Библиотеката е разположена на втория етаж на сградата, където разполага с кът за четене. Там читателите разглеждат речници, периодични издания и новопостъпила литература. Книжния фонд се поддържа в добро състояние и според финансовите възможности на читалището се обогатява с нова литература. През 2020 год. са набавени 33 тома литература на стойност 369 лв. Читалищната библиотека разполага с 2 147 библиотечни единици предоставени на свободен достъп на читатели- те. През годината е имала 10 читатели и 83 посещения, като са били заети 136 книжни единици. Читалищната библиотека се пълни през летния сезон с деца и ученици. В библиотеката осъществяваме литературни четения за велики личности и бележни дати. Приоритет на читалището са жителите на селото. Всички мероприятия залегнати в Културния календар са насочени към техните желания и интереси. От най-малките до най-възрастните жители на селото.
3. **ЛЮБИТЕЛСКО-ХУДОЖЕСТВЕНО ТВОРЧЕСТВО;** В читалището има две групи за любителско творчество;
4. ЖПГ при НЧ,,Христо Ботев – 1942,, с. Рогозина
5. ДФГ ,,Китка,, при НЧ,,Христо Ботев – 1942,, с. Рогозина

С общи усилия и силен дух вземаме участия по събори и фестивали в общината и областта. Организирваме местни празници, мероприятия и концерти. Осъществяваме изложби, състезания от различен характер, вечеринки и седянки. Читалището предоставя административни, информационни, консултански, копирни услуги и попълване на документи – безвъзмезно.

1. **ПАРТНЬОРСТВО;** Читалището като институция е в много добро отношение с Кметство с. Рогозина. Тук искаме да благодарим на г-жа Юлия Александрова – Кметски наместник на селото, която ни съдейства и помага в организирването на мероприятия. Партнираме си когато имаме нужда за благото на селото. Благодарим на г-н Валентин Димитров – Кмет на Община Генерал Тошево за подпомагане при ремонтни дейности, също така на г-жа Маргарита Великова – началник отдел ,,Култура, вероизповедания и интеграция,, и г-н Румен Мунтянов – Заместник кмет, ресор ,,Образование, култура и социални дейности,, за сътрудничеството и разбирането което полагат при появили се наши наболели проблеми. При актуална информация, касаеща читалищната дейност се обръщаме към РЕКИЦ ,,Читалища,, гр. Добрич, отдел ,,Култура,, , Общинска администрация гр. Ген. Тошево и други колеги от общината и областта.
2. **СТОПАНСКА ДЕЙНОСТ;**Читалището притежава 50 дка. собствена земеделска земя, дадена под аренда при ЗП Иванка Любенова Герджикова в с. Чернооково, от която получаваме рента. Източници на финансиране през 2020 год. са;

* Държавна субсидия – 10 140 лв.
* Общинска субсидия – 420 лв.
* от рента - 2,000 лв.
* от членски внос – 59 лв.

Субсидираната численост на персонала е 1 бройка щатен персонал – секретар с осигурителен код по НКП 41202001 по безсрочен трудов договор на 8 часов работен ден, и с трудово възнаграждение в размер на 650 лв. считано от 01.01.2021 год. съответствие с промяната на минималната работна заплата, плюс допълнително трудово възнаграждение за трудов стаж и профисионален опит в размер на 1 % за всяка прослужена година, който е до момента 08 год. 06 мес. И 26 дни.

1. **МАТЕРИАЛНА БАЗА;**Сградата в която се намира читалището е с площ 275 кв.м., общинска, дадена за безвъзмезно ползване. Част от нея се ползва и от Кметството. Сградата се намира в центъра на селото, двуетажна в добро състояние. Последно извършени ремонтни дейности;

* 2019 год. – подмяна на цигли на покрива, и измазване на част от тавана на втория етаж
* 2020 год. – ремонт на вход и стълбище, и подмяна на прозорци и врата с ПВЦ дуграма на първия етаж

1. **ЗАКЛЮЧИТЕЛНА ЧАСТ;** През 2021 год. работата на НЧ,,Христо Ботев – 1942,, с. Рогозина ще бъде съобразена с Културния календар, Годишната програма за развитие, и с всички законови нормативи свързани с читалищната дейност. Читалището да намери своето място за осигуряване на социална среда, материални условия и оптимизиране развитието на културно възпроизвотство в читалищната дейност. Културно-просветната работа и художествената самодейност са фактори за стимулиране и издигане на духовния потенциал и задоволяване на културните потребности за всички възрастови и социални групи. Повишаване качеството и разширяване обхвата на библиотечното обслужване в селото, библиографско и информационно осигуряване на населението и затвърждаване на позициите на методична работа в библиотеката. Увеличаване на участията по събори и фестивали, и привличане на повече самодейци.

**Читалището е място, където израстваш и като личност и като индивид.** **Институцията, съхраняваща паметта на времето, подхранваща духа на настоящето и грижеща се за бъдещето на новото поколение.**

23.02.2021 год. Председател ЧН;..........................

с. Рогозина / Юзджан Ахмедов /

Членове;....................

/ Юлиян Демирев /

.....................

/ Денис Ремзи /

РЪКОВОДНИ ОРГАНИ ПРИ НЧ,,ХРИСТО БОТЕВ – 1942,, С. РОГОЗИНА;

1. ЮЗДЖАН ИБРЯМОВ АХМЕДОВ – ПРЕДСЕДАТЕЛ НА ЧИТАЛИЩЕТО И ПРЕДСЕДАТЕЛ НА ЧИТАЛИЩНОТО НАСТОЯТЕЛСТВО
2. ДЕНИС ДИНЧЕР РЕМЗИ – ЧЛЕН НА ЧН
3. ЮЛИЯН АНГЕЛОВ ДЕМИРЕВ – ЧЛЕН НА ЧН

ПРАОВЕРИТЕЛНА КОМИСИЯ;

1. ЮЛИЯ МИХАЙЛОВА АЛЕКСАНДРОВА – ПРЕДСЕДАТЕЛ НА ПК
2. АЛИ СЮЛЕЙМАНОВ ИСМАИЛОВ – ЧЛЕН НА ПК
3. ОРХАН АЛИ АЛИ – ЧЛЕН НА ПК

**ГОДИШЕН ДОКЛАД НА ПРОВЕРИТЕЛНАТА КОМИСИЯ ПРИ**

**НЧ,,ХРИСТО БОТЕВ – 1942,, С. РОГОЗИНА ЗА 2020 ГОД.**

**Приложение 3**

Настоящия доклад е резултат от извършения одит с цел осъществяване на контролните функции на Проверителната комисия върху дейността на Настоятелството, Председателя и секретаря на читалището по спазване на Закона, Устава и решение на Общото събрание, който обхваща цялостната дейност в Народно читалище ,,Христо Ботев – 1942,, с. Рогозина.

Проверката е извършена в изпълнение на чл. 27 /3/ от Устава на читалището и съответствие със Закона на народните читалища и другите относими нормативни актове. С решение на Читалищното настоятелство беше разпоредено да бъде предоставена на разположение на комисията за времето на проверката кабинета на секретаря, където се съхраняват всички изискани документи и са на разроложение при проверката.

Уважаеми членове на на НЧ,,Христо Ботев – 1942,, с. Рогозина, във връзка с провеждането но Годишно-отчетно събрание Проверителна комисия в състав;

1. Юлия Михайлова Александрова – Председател ПК
2. Али Сюлейманов Исмаилов – член ПК
3. Орхан Али Али – член ПК

Извършихме проверка на финансовата и административно-деловата част на читалището. Проверката се извърши за периода 01.01.2020 год.- 31.12.2020 год. При извършване на проверката присъстваха;

1. Юзджан Ибрямов Ахмедов – Председател и член на Читалищното настоятелство, и
2. Хюлия Биролова Асанова – секретар и материално отговорно лице на читалището.

Годишния доклад на Проверителната комисия констатира следното;

През годината читалището е получила приходи от; Държавна и Общинска субсидия, членски внос и рента от наем земд. земя.

Държавна субсидия – 10 140 лв.

Общинска субсидия – 420 лв.

Членски внос – 59 лв.

Наем земд. земя – 2 000 лв.

Държавната субсидия е изразходвана изцяло за заплати и осигуровки на щатния персонал, като не се допуска отклонения дори за присъщи дейности на читалището.

* ЗАПЛАТИ – 7008.13 лв.
* ОСИГУРОВКИ – 2779.37 лв.
* ФИНАНСОВИ РАЗХОДИ – ТАКСА БАНКА – 352.20 лв.

Субсидията от Общински съвет гр. Ген. Тошево е изразходвана с решение на Читалищното настоятелство и съгласието на Председателя на читалището за целта. Собствените приходи от наем земд. земя и членски внос са изразходвани с решението отново на Председателя на читалището главно за; материали , командировки, външни услуги в т.ч. счетоводно обслужване и данъци. Средствата на читалището се съхраняват в Банка ДСК-ЕАД гр. Ген. Тошево. Читалището няма данъчни и други задължения. За реализираните собствени приходи през текущата година са подадени данъчни декларации. Приходните и разходните документи са номерирани и заверени в касова книга. Зад всички оправдателни документи има подпис и печат на Председателя на читалището. През 2020 год. са набавени 33 тома литература на стойност 369 лв. Читалищната библиотека разполага с 2 147 библиотечни единици предоставени на свободен достъп. През годината е имало 10 читатели и 83 посещения, като са били заети 136 книжни единици. Води се редовно книга за движение на библиотечния фонд. Приходите от членски внос се събират и отчитат до края на всяка календарна година. Тук искаме да благодарим на всички членове на читалището за спазването на срока. Водят се редовно и надлежно; протоколна книга, днедник за водени членове на читалището, дневник за проведени мероприятия и художествена самодейност, двевник ЕДСД, двевник за периодичен и начален инструктаж, както и дневник за включване и изключване на ел. захранването през зимния сезон. До края на всяка календарна година се прави ивентаризационен опис и сравнителна ведомост на читалищното имущество, като всички имущества са на лице, а тези които са неползваеми са бракувани по преценка на Проверителната комисия. През годината е била направена и цялостна ивентаризация на читалищната библиотека, като са били на лице всички библиотечни единици, от които са били очислени 100 бр. изхабени книги.

През годината Читалищното настоятелство е провело 7 заседания на които е вземала решения и е ръководило цялостния организационен живот на читалището, видно от водените протоколи, които са подписани и заверени от Председателя и членовете на Читалищното настоятелство. При Проверителната комисия не са постъпвали предложения от членовете на читалището, по която да взема отношения. В заключение на база на извършената проверка на финансовата и административно-деловодна отчетност, Проверителната комисия предлага да се приеме финансовия отчет на читалището от Общото събрание за 2020 год.

Ние извършихме проверка за периода 01.01.2020-31.12.2020 год. на Народно читалище ,,Христо Ботев – 1942,, с. Рогозина.

Нашата отговорност се свежда до изразяване на проверително мнение основаващо се на проверката на предоставените документи. Проверката бе извършена в съответствие с действащите нормативни документи, стандарти и Устава на читалището. Считаме, че извършената от нас проверка дава достатъчно пояснение и основание за изразяване на проверително мнение.

23.02.2021 год. Комисия;

с. Рогозина Председател ПК;.................

/ Юлия Александрова /

Членове;...................

/ Али Исмаилов /

...................

/ Орхан Али /